ติดตามภาพหนี้ครัวเรือนในประเทศ/ การประชุมกนง และ ตัวเลขส่งออก พุธนี้ /การปรับแผนเปิดประเทศ / คาด SET สัปดาห์นี้ 1585-1610 / แนะนำ ASIAN MAKRO
21 มิถุนายน 2564

ติดตามภาพหนี้ครัวเรือนในประเทศ/ การประชุมกนง และ ตัวเลขส่งออกวันพุธนี้ /การปรับแผนเปิดประเทศหลังศบค. เคาะเปิด 4 เกาะภาคใต้ 

สำหรับภาพในประเทศ ติดตามปริมาณ NPL และ NPA ที่จะเข้าสู่ระบบมากขึ้นหลังครม.เคาะเพิ่มอำนาจ ธนาคารออมสิน บริหารจัดการขาย/โอนทรัพย์สิน-ลูกหนี้ได้ ตั้งแต่วันที่ 15 มิ.ย. ที่ผ่านมา โดยธนาคารออมสิน มองนโยบายนี้จะเป็นบวกกับกลุ่ม AMC 

ติดตามนโยบายแก้หนี้ครัวเรือนของรัฐบาล หลังนายกออกมาขอความร่วมมือจาก ธปท. ให้ช่วยลดดอกเบี้ยเงินกู้ในระบบ คาดเรื่องนี้จะมีความชัดเจนใน 1-2 เดือน โดยมีความเป็นไปได้ที่ ธปท. อาจพิจารณาลดเพดานดอกเบี้ยเฉพาะสินเชื่อบางประเภทที่ยังสูงอยู่ เช่น สินเชื่อจำนำทะเบียน ที่ปัจจุบันตั้งไว้ถึง 24% สินเชื่อพิโกไฟแนนซ์ 36% สินเชื่อบัตรเครดิต 16% บัตรกดเงินสดที่ 25% เป็นต้น มองนโยบายดังกล่าวจะเป็นลบกับกลุ่ม Finance มากที่สุด 

ติดตามการประชุม กนง. พุธนี้ คาดคงดอกเบี้ยนโยบายที่ 0.5% ขณะที่ ธปท. จะมีการทบทวนประมาณการตัวเลขเศรษฐกิจปีนี้ใหม่เพื่อสะท้อนผลกระทบจากโควิด-19 ระลอกสาม และแผนการเปิดประเทศของรัฐบาลใน 120 วัน ซึ่งตัวเลข GDP growth จะมีความสัมพันธ์โดยตรงกับมุมมองการเติบโตของสินเชื่อในกลุ่มธนาคาร 

รวมถึง ติดตามทิศทางค่าเงินบาทที่ล่าสุดอ่อนตัวลงมาที่ 31.49 บาทต่อดอลลาร์จากทิศทางนโยบายการเงินของสหรัฐฯที่กำลังเข้มงวดขึ้น ขณะที่นักเศรษฐศาสตร์คาดว่าการว่าตัวเลขส่งออกของไทยในเดือน พ.ค. ที่จะประกาศในวันพุธนี้จะขยายตัวสูงถึง 30% YoY มองเป็นบวกกับกลุ่มส่งออกอาหาร และอิเล็กทรอนิกส์ 

ในส่วนของการเปิดประเทศ ติดตามการฟื้นตัวของเศรษฐกิจในประเทศหลังรัฐบาลคลายล๊อกดาวน์มากขึ้นในส่วนของร้านอาหาร และการจัดกิจกรรมต่างๆตั้งแต่ 21 มิ.ย. เป็นต้นไป ทั้งนี้ตัวเลข Apple mobility ของไทยล่าสุดปรับตัวดีขึ้นต่อเนื่อง โดยปริมาณรถยนต์บนท้องถนนฟื้นตัวเป็น -26% เทียบกับก่อนโควิด จาก -50% ในเดือน พ.ค. มองเป็นบวกกับกลุ่ม Reopening play โดยเฉพาะกลุ่มที่อิงกำลังซื้อในประเทศ 

ติดตามกระทรวงท่องเที่ยวและกีฬาปรับแผนตามนโยบายเปิดประเทศได้ภายใน 120 วัน หลังวานนี้ ศบค. เคาะ เปิด 4 เกาะภาคใต้ (ภูเก็ต สมุย พะงัน และเต่า) ภายในเดือนกรกฏาคม 2564 และจะเร่งเปิด 10 จังหวัดนำร่องและจังหวัดอื่นๆที่พร้อมภายในเดือนตุลาคมนี้ มองเป็น sentiment เชิงบวกต่อกลุ่มที่เกี่ยวข้อง 

ส่วนภาพต่างประเทศ ติดตามท่าทีของสหรัฐฯ และอิหร่าน ต่อนโยบายนิวเคลียร์ซึ่งมีแนวโน้มบรรลุข้อตกลงยากขึ้นหลังนายราอีซีชนะการเลือกตั้งจะเป็นประธานาธิบดีอิหร่าน โดยนายราอีซีเคยถูกสหรัฐแซงก์ชั่นเด้วยข้อกล่าวหาละเมิดสิทธิมนุษยชน รวมถึงการประหารนักโทษการเมืองฝ่ายซ้ายจำนวนมากเมื่อปี 1988 

มุมมองตลาดหุ้น/ กลยุทธ์การลงทุน กลยุทธ์การลงทุนวันนี้คาด SET เคลื่อนไหวกรอบ 1585-1610 แนะนำ ASIAN MAKRO 

หุ้นแนะนำ ASIAN (พื้นฐาน 17.00 บาท)คาดกำไรไตรมาส 2/2564 จะได้ประโยชน์จากอุปสงค์อาหารสัตว์เลี้ยงที่แข็งแกร่ง อุปสงค์การส่งออกอาหารทะเลแช่แข็งที่ฟื้นตัวขึ้นและสินค้ามูลค่าเพิ่ม, เงินบาทที่อ่อนค่าลงช่วงที่ผ่านมาและการผ่อนคลายล็อกดาวน์ในสหรัฐฯ และยุโรปคาดจะช่วยขับเคลื่อนยอดขายส่งออกและการทำกำไรช่วงครึ่งหลังของปีนี้ MAKRO (พื้นฐาน 45.80 บาท) ได้ประโยชน์จากโครงการคนละครึ่งเฟส 3 ที่จะเริ่มใน ก.ค. นี้ หลังคาดจะมีการ restocking ของ ร้านค้า Traditional Trade 

รายงานตัวเลขเศรษฐกิจ วันจันทร์ ติดตาม การกำหนดอัตราดอกเบี้ยนโยบาย Loan Prime Rate ของจีนคาดคงดอกเบี้ยที่ 3.85% ถ้อยแถลงของ ปธ. ECB และถ้อยแถลงของนาย Williams กรรมการ FOMC, วันอังคาร ติดตาม ยอดขายบ้านมือสองของสหรัฐฯ เดือน พ.ค. คาด -2.2% MoM เป็น 5.72 ล้านหน่วย และการตอบข้อซักถามของนาย Powell ปธ. Fed ในเรื่องนโยบายที่เกี่ยวข้องกับการรับมือโควิด-19, วันพุธ ติดตาม การประชุมธนาคารกลางของไทย คาด กนง.คงอัตราดอกเบี้ยนโยบายที่ 0.50% ตัวเลขส่งออก และนำเข้าของไทยเดือน พ.ค. คาด +30% YoY และ +52.6% YoY ตามลำดับ และคาดไทยเกินดุลการค้า 775 ล้านเหรียญสหรัฐฯ ตัวเลขคาดการณ์ดัชนี PMI ภาคการผลิตของเยอรมัน และยูโรโซน เดือน มิ.ย. คาด -1.5% และ -1.4% MoM เป็น 63.4 และ 62.2 จุดตามลำดับ ตัวเลขยอดขายบ้านใหม่ของสหรัฐฯ เดือน พ.ค. คาด +1.4% MoM เป็น 8.75 แสนยูนิต และปริมาณนำ้มันดิบคงคลังสหรัฐฯ รายสัปดาห์คาด -3.29 ล้านบาร์เรล, วันพฤหัสฯ ติดตาม ตัวเลข German Ifo Business Climate Index เดือน มิ.ย. คาดทรงตัว MoM ที่ 100 จุด การประชุมธนาคารกลางอังกฤษคาดคงอัตราดอกเบี้ยนโยบายที่ 0.10% ยอดสั่งซื้อสินค้าคงทนของสหรัฐฯ เดือน พ.ค. คาด +2.7% MoM และตัวเลขการขอรับสวัสดิการว่างงานของสหรัฐฯรายสัปดาห์คาด 3.8 แสนคน (-7.7% WoW), วันศุกร์ ติดตาม ตัวเลข Core PCE Price Index เดือน พ.ค. คาด +3.4% YoY